CELEX: 32003R1561
Language: el
Date: 2003-09-04 00:00:00
Title: Κανονισμός (ΕΚ) αριθ. 1561/2003 της Επιτροπής, της 4ης Σεπτεμβρίου 2003, για παρέκκλιση από τον κανονισμό (ΕΚ) αριθ. 708/98 για την ανάληψη του αναποφλοίωτου ρυζιού paddy από τους οργανισμούς παρέμβασης και για τον καθορισμό των διορθωτικών ποσών, καθώς και των προσαυξήσεων και μειώσεων που πρέπει να εφαρμοστούν, όσον αφορά την περίοδο παράδοσης στην παρέμβαση για την περίοδο εμπορίας 2002/2003

Avis juridique important

|

32003R1561

Κανονισμός (ΕΚ) αριθ. 1561/2003 της Επιτροπής, της 4ης Σεπτεμβρίου 2003, για παρέκκλιση από τον κανονισμό (ΕΚ) αριθ. 708/98 για την ανάληψη του αναποφλοίωτου ρυζιού paddy από τους οργανισμούς παρέμβασης και για τον καθορισμό των διορθωτικών ποσών, καθώς και των προσαυξήσεων και μειώσεων που πρέπει να εφαρμοστούν, όσον αφορά την περίοδο παράδοσης στην παρέμβαση για την περίοδο εμπορίας 2002/2003  

Επίσημη Εφημερίδα αριθ. L 222 της 05/09/2003 σ. 0024 - 0024

Κανονισμός (ΕΚ) αριθ. 1561/2003 της Επιτροπήςτης 4ης Σεπτεμβρίου 2003για παρέκκλιση από τον κανονισμό (ΕΚ) αριθ. 708/98 για την ανάληψη του αναποφλοίωτου ρυζιού paddy από τους οργανισμούς παρέμβασης και για τον καθορισμό των διορθωτικών ποσών, καθώς και των προσαυξήσεων και μειώσεων που πρέπει να εφαρμοστούν, όσον αφορά την περίοδο παράδοσης στην παρέμβαση για την περίοδο εμπορίας 2002/2003Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 411/2002 της Επιτροπής(2), και ιδίως το άρθρο 8 στοιχείο β),Εκτιμώντας τα ακόλουθα:(1) Οι όροι ανάληψης του αναποφλοίωτου ρυζιού paddy από τους οργανισμούς παρέμβασης καθορίστηκαν από τον κανονισμό (ΕΚ) αριθ. 708/98 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 610/2001(4). Το άρθρο 6 παράγραφος 1 του εν λόγω κανονισμού προβλέπει ότι η παράδοση πρέπει να πραγματοποιηθεί στο τέλος του δεύτερου μήνα μετά το μήνα παραλαβής της προσφοράς και εν πάση περιπτώσει το αργότερο έως τις 31 Αυγούστου της τρέχουσας περιόδου εμπορίας.(2) Λόγω εξαιρετικά υψηλών ποσοτήτων ρυζιού paddy που προσφέρονται επί του παρόντος στην παρέμβαση, είναι δύσκολο οι οργανισμοί παρέμβασης να τηρήσουν την προθεσμία που προβλέπεται για την παράδοση του προϊόντος. Ως εκ τούτου, στον κανονισμό (ΕΚ) αριθ. 1045/2003 της Επιτροπής(5) προβλέπεται παρέκκλιση από την προθεσμία παράδοσης στα τέλη του μήνα. Λόγω των τεχνικών δυσχερειών που δημιούργησε ο καύσων, θα πρέπει, για την τρέχουσα περίοδο 2002/2003, να προβλεφθεί ομοίως παρέκκλιση από την προθεσμία της 31ης Αυγούστου.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση του άρθρου 6 παράγραφος 1 του κανονισμού (ΕΚ) αριθ. 708/98, η παράδοση αναποφλοίωτου ρυζιού paddy για ανάληψη από τον οργανισμό παρέμβασης για την περίοδο εμπορίας 2002/2003 πρέπει να πραγματοποιηθεί το αργότερο έως τις 30 Σεπτεμβρίου 2003.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Σεπτεμβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 329 της 30.12.1995, σ. 18.(2) ΕΕ L 62 της 5.3.2002, σ. 27.(3) ΕΕ L 98 της 31.3.1998, σ. 21.(4) ΕΕ L 90 της 30.3.2001, σ. 17.(5) ΕΕ L 151 της 19.6.2003, σ. 34.